1942 - 48. સ્વામી કૃપાલ્વાનંદે મુનિમંડળ આશ્રમે લગભગ આઠ મહિના વાસ કર્યો અને સંસ્કૃત અને શાસ્ત્રોનો અભ્યાસ કર્યો. તે પછી બંનેમાં વિદ્વતા પ્રાપ્ત કરી તેઓ ગુજરાત પાછા આવ્યા. તેમણે ફરી નર્મદાનાકિનારાના ગામડાઓમાં ભ્રમણ શરુ કર્યું. તેમણે વર્ષ 1942 નો ચાતુર્માસ સિસોદરા ગામે ગાળ્યો જ્યાં તેમણે સંસ્કૃત ભણાવવાનું શરુ કર્યું. જેમ જેમ આ પ્રવૃત્તિ વધતી ગઈ તેમ તેમણે શ્રીમદ્દ ભગવદ્દગીતા દ્વારા ભાષાશિક્ષણ આપવાનું નક્કી કર્યું અને આમ તેમણે શ્રીમદ્દ ભગવદ્દગીતાના પવિત્ર ગ્રંથને લોકભોગ્ય ગુજરાતી ભાષામાં ભાષાન્તર કરવાનું નક્કી કર્યું. તે અર્થે તેઓ અનુકૂળ વાતાવરણ મેળવવા માટે ઋષિકેશ ગયા. છ - સાત મહિનાઓ ત્યાં હતા તે દરમ્યાન તેમણે તે કાર્ય પૂર્ણ કર્યું. ગુજરાત પાછા ફરતાં તેમણે સંસ્કૃતનું શિક્ષણ આપવાનું શરુ કર્યું અને વધુમાં શ્રીમદ્દ ભગવદ્ગીતા પર પ્રવચનો આપવાનું પણ શરુ કર્યું. ત્રણ વર્ષોમાં તો તેમની ખ્યાતિ નર્મદાકાંઠાના ગામડાઓમાં એટલી વધી ગઈ કે તેમને ગીતા પ્રવચનો માટે આમંત્રણો અવારનવાર મળવા લાગ્યાં.